పి.శశిధర్ రెడ్డి

పట్టోళ్ళ శశిధర్ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2004లో మెదక్ నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
పట్లోళ్ల శశిధర్ రెడ్డి 2004లో జనతా పార్టీ నుండి మెదక్ శాసనసభ నుండి పోటీ చేసి ఎమ్మెల్యేగా గెలిచి ఆ తర్వాత వైఎస్ రాజశేఖర్ రెడ్డి హయాంలో అసెంబ్లీలో కాంగ్రెస్ అనుబంధ సభ్యునిగా పని చేశాడు. ఆయన 2009లో కాంగ్రెస్ అభ్యర్థిగా పోటీ చేసి తెలుగుదేశం పార్టీ అభ్యర్థి మైనంపల్లి హనుమంతరావు చేతిలో ఓడిపోయాడు. శశిధర్ రెడ్డి 2014, 2018 తెలంగాణ ఎన్నికల్లో కాంగ్రెస్ పార్టీ  టికెట్ దక్కకపోవడంతో 2018 ఎన్నికల తర్వాత బీజేపీలో చేరాడు.  

పట్లోళ్ల శశిధర్ రెడ్డి 2023 మే 26న హైదరాబాద్‌లోని గాంధీభవన్‌లో కాంగ్రెస్ రాష్ట్ర వ్యవహారాల ఇంచార్జీ మాణిక్‌రావు ఠాక్రే, టీపీసీసీ చీఫ్ రేవంత్ రెడ్డిల సమక్షంలో కాంగ్రెస్ పార్టీలో చేరాడు. ఆయన ఆ తరువాత 2023 ఎన్నికల మేనిఫెస్టో కమిటీ సభ్యుడిగా నియమితుడయ్యాడు.  

పట్లోళ్ల శశిధర్ రెడ్డి 2023 అక్టోబర్ 13న తన్నీరు హరీశ్ రావు సమక్షంలో భారత రాష్ట్ర సమితి పార్టీలో చేరాడు.

మూలాలు

వర్గం:ఆంధ్రప్రదేశ్ శాసన సభ్యులు (2004)